

# APEL PENTRU PROPUNERI DE PROIECTE

CONSTRUCȚIE DE COALIȚII ȘI DEZVOLTARE DE STRATEGII

PENTRU ORGANIZAȚII GRASS ROOT DIN DOMENIILE DREPTURILE FEMEILOR, JUSTIȚIE DE MEDIU ȘI ANTICORUPȚIE

# Context

# În contextul tendințelor îngrijorătoare de îngustare a spațiului civic în Uniunea Europeană (UE), proiectul își propune să contribuie la construirea unui mediu favorabil pentru societatea civilă în cinci state membre ale UE care au nevoie acută de consolidare a societății civile: România, Bulgaria, Croația, Slovenia și Portugalia. Proiectul va permite organizațiilor societății civile (OSC) care lucrează în domeniile drepturile femeilor, justiție de mediu și lupta împotriva corupției să fie mai eficiente în promovarea valorilor UE, să fie mai rezistente la amenințări și să fie capabile să răspundă rapid la tendințele îngrijorătoare care afectează spațiul pentru societatea civilă în țările lor. În cele din urmă, acest lucru va duce la o mai bună protecție, promovare și recunoaștere a drepturilor și valorilor fundamentale ale UE în țările implicate și, în consecință, contribuie la creșterea respectului pentru valorile UE și la nivelul Uniunii. Pentru a aborda evoluțiile îngrijorătoare din aceste țări, proiectul va contribui la:

# îmbunătățirea răspunsului societății civile la noile tendințe care afectează spațiul democratic și civic, inclusiv societatea civilă;

# întărirea eficacității, a responsabilității și a sustenabilității OSC-urilor grass root;

# creșterea vizibilității OSC-urilor grass root susținute prin proiect și a muncii lor.

# Obiectivele apelului

Netherlands Helsinki Committee (NHC) își propune să distribuie granturi organizațiilor ocietății civile și inițiativelor grassroots active în domeniile drepturile femeilor, justiție de mediu și lupta împotriva corupției din cele 5 țări în care se desfășoară proiectul: România, Bulgaria, Croația, Slovenia și Portugalia.

Construirea de coaliții este o dimensiune cheie a acestui proiect, fiind o strategie dovedită de consolidare a rezilienței OSC-urilor, ce oferă posibilitatea de a coordona mai bine acțiunile și de a face schimb de informații pentru a funcționa mai eficient. Activitățile de constituire de coaliții pot avea loc la nivel local, regional, național și transnațional, precum și la nivelul UE, reunind astfel părțile interesate relevante din țările țintă pentru a discuta și a dezvolta strategii comune de abordare a reducerii spațiului civic și recomandări de politică publică care vor fi prezentate factorilor de decizie la nivel național și european. Acest apel va permite, de asemenea, OSCurilor locale să contribuie mai sistematic la consultările privind politicile naționale și ale UE, să influențeze și să monitorizeze noile politici și să semnaleze tendințele privind spațiul civic și protecția valorilor Uniunii.

# Rezultate așteptate

# Accelerarea formării de coaliții:

* Formarea de coaliții diverse și incluzive care cuprind mai multe OSC-uri, grupuri comunitare și părți interesate cu obiective similare.
* Creșterea relaționării și colaborării între OSCuri din diferite sectoare, prin schimb de resurse, cunoștințe și expertiză.
* Consolidarea relațiilor dintre OSC și organismele guvernamentale relevante, conducând la advocacy și implicare în politici publice mai eficiente.

# Elaborarea de strategii solide:

* Dezvoltarea de strategii bine definite și bazate pe dovezi de către OSCurile participante pentru a aborda provocări specifice în domeniile drepturilor femeilor, justiției ecologice și anticorupției.
* Consolidarea capacității OSCurilor de a analiza probleme complexe, de a identifica cauzele profunde și de a elabora strategii cuprinzătoare pentru schimbări durabile.
* Crearea de strategii adaptabile care să includă contribuția părților interesate, abordări inovatoare și obiective măsurabile.

**Creșterea impactului acțiunilor de advocacy:**

* imprelemntarea cu succes a unor campanii de advocacy, rezultând în schimbări de politici la nivel național sau regional.
* amplificarea vocii OSCurilor în cadrul discuțiilor privind politicile publice, conducând la o mai mare influență asupra deciziilor care afectează problemele vizate.
* îmbunătățirea capacității de comunicare și de advocacy pentru schimbări ale politicilor, utilizând argumente bazate pe date și narative convingătoare.

**Întărirea capacității și schimb de cunoștințe:**

* abilități și capacități crescute ale angajaților și membrilor organizațiilor societății civile în domenii precum crearea de coaliții, planificare strategică, advocacy și comunicare.
* sesiuni și ateliere regulate de schimb de cunoștințe în cadrul coaliției, care conduc la învățare reciprocă și la adoptarea de bune practici.
* documentarea lecțiilor învățate și a poveștilor de succes pentru a le împărtăși sectorului societății civile și pentru a inspira multiplicarea acestora.

**Promovarea implicării civice:**

# creșterea implicării și participării membrilor comunității la inițiativele desfășurate de organizații, rezultând în cetățeni mai informați și mai puternici.

# crearea de platforme pentru un dialog permanent între organizațiile societății civile și factorii de decizie sau responsabili de de elaborare a politicilor publice.

# Valoarea și durata granturilor

NHC își propune **să ofere până la 3 granturi pe țară (Bulgaria, România, Slovenia, Croația și Portugalia)**, cu bugete între **30.000 și 40.000 EUR.** Durata proiectelor poate fi **între 12 și 18 luni.**

Data anticipată pentru începerea proiectelor selectate este luna **noiembrie 2024.**

**Criterii de eligibilitate**

Organizațiile finanțate pot fi:

* **Organizații ale societății civile înregistrate**[[1]](#footnote-1) ce lucrează pentru protecția și promovarea valorilor UE, inclusiv pentru drepturile femeilor, justiție de mediu și/sau anticorupție.
* **Organizații care susțin și respectă valorile UE în activitatea lor** (cum ar fi respectarea demnității umane, a libertății, a democrației, a egalității, a statului de drept și a drepturilor omului, inclusiv a drepturilor minorităților).

**Criterii de excludere:**

* OSC-urile care încalcă valorile UE sau care au o afiliere politică/religioasă, precum și instituțiile administrației publice, agențiile de stat, autoritățile locale sau regionale, nu sunt eligibile pentru acest apel.

# Tipuri de activități eligibile

* construcția de coaliții și întâlniri de coordonare
* elaborarea de strategii și întâlniri strategice
* elaborarea de documente de politică publică bazate pe strategii
* dezvoltarea de instrumente de monitorizare și protecție a spațiului civic

# Costuri eligibile

The development of a realistic budget is crucial for a successful implementation of the project’s activities. The costs **may include (but are not limited to):**

# Cheltuieli de personal;

# Deplasări și cazare;

# Comunicare și sensibilizare;

# Cercetare și colectare de date;

# Training și consolidarea capacității;

# Advocacy și lobby;

# Tehnologie și echipamente;

# Costuri de închiriere;

# Traducere și interpretare;

# Cheltuieli administrative/consumabile de birou;

# Costuri asociate cu monitorizarea progresului proiectului și cu evaluarea impactului activităților proiectului.

# Costuri neeligibile

The budget must be in line with the activities described in the application form. The following activities and expenditures **are not eligible under this call:**

* Cheltuieli personale (orice cheltuieli de natură personală, cum ar fi facturile telefonului personal, cumpărături personale sau călătorii personale care nu au legătură directă cu proiectul);
* Activități retroactive (costuri ale unor activități implementate înainte de semnarea acordului de finanțare);
* Sprijin umanitar acordat unor terțe părți;
* Cheltuieli medicale sau orice alte cheltuieli neașteptate (de urgență);
* Activități comerciale;
* Proiecte de infrastructură (construcția de șosele, poduri, clădiri, etc.);
* Cheltuieli de capital (cheltuieli pentru achiziția unor mijloace fixe, precum clădiri sau terenuri);
* Activități politice și religioase;
* Achiziția de bunuri neesențiale (costuri sau obiecte care nu sunt esențiale pentru implementarea proiectului);
* Proiecte dăunătoare mediului.

# Procedura de aplicare

Organizațiile interesate sunt încurajate să [**APLICE ONLINE**](https://app.smartsheet.com/b/form/143577faa31f473cab9d2eca9f1c1054)**,** în engleză sau în limba națională, până la **22 octombrie 2024.**

Trebuie anexate următoarele documente:

* **Formularul de aplicație complet** (conținând răspuns la toate întrebările)
* **Formularul de buget completat** (descărcați formularul)
* **Certificat de înregistrare al organizației** sau o dovadă o înregistrării
* **Statutul organizației.**

Pentru întrebări referitoare la apelul de propuneri sau la procedura de aplicare, vă rugăm să ne scrieți la [hrd@nhc.nl](mailto:hrd@nhc.nl), nu mai târziu de **6 octombrie 2024.**

# Vor fi evaluate numai cererile complete, constând în formularul de de aplicare online completat și toate documentele suplimentare solicitate.

# Procesul de selecție

Propunerile depuse vor fi evaluate de un comitet de evaluare independent, format din trei experți cu drept de vot, un președinte și un secretar. Grupul de experți va fi compus din experți afiliați NHC și/sau la partenerii NHC din țările vizate. **Evaluarea se va face pe baza următoarelor criterii:**

|  |  |  |
| --- | --- | --- |
|  | **Criteriu** | **Scor maxim** |
| **1** | Cât de relevantă este propunerea pentru obiectivele și prioritățile apelului de proiecte? | 15 |
| **2** | Cât de relevantă este propunerea pentru nevoile și constrângerile specifice grupurilor țintă? | 15 |
| **3** | Cât de coerent este designul proiectului? Propunerea indică care sunt rezultatele așteptate? Logica intervenției argumentează obținerea rezultatelor așteptate? Activitățile propuse sunt adecvate, practice și în concordanță cu rezultatul (rezultatele) preconizat(e)? | 15 |
| **4** | Planul de implementare al proiectului este clar și fezabil? Calendarul este realist? | 5 |
| **5** | Experiența organizației în stabilirea și menținerea de parteneriate | 10 |
| **6** | Participări anterioare în initiative de construire de coaliții | 10 |
| **7** | Propunerea include un sistem de monitorizare eficient și eficace? | 10 |
| **8** | Bugetul este realist și fezabil (activitățile se reflectă corespunzător în buget)? | 10 |
| **9** | Analiza riscurilor și măsurile de mitigare | 5 |
| **10** | Sustenabilitatea activităților după finalizarea proiectului | 5 |
| **Total:** | | **100** |

Pragul de punctaj pentru a primi sub-granturi este de 70 de puncte**.**

# Solicitanții vor primi feedback pe e-mail cu privire la propuneri, în termen de 4 săptămâni de la data limită de depunere.

# Rezultatele apelului vor fi publicate pe [website](https://www.nhc.nl/catalyst-of-change-supporting-a-vibrant-civil-society-in-europe/)-ul proiectului, inclusiv descrierea proiectelor selectate, datele de atribuire a finanțării, durata proiectelor, precum și numele și țara beneficiarilor.

Orice nemulțumiri sau feed-back în legătură cu procesul de selecție a propunerilor pot fi transmise către NHC prin e-mail la adresa [hrd@nhc.nl](mailto:hrd@nhc.nl).

1. “Organizații înregistrate” se referă la o organizație care este entitate juridică, funcționează pe principii non-profit, și este legal înregistrată într-una dintre țările vizate de proiect. [↑](#footnote-ref-1)